Referat af møde i Menighedsråd ved Jesu Hjerte Kirke 22. oktober 2019

Tilstede: Sp. Tomislav Cvetko, Carsten Günther, Loredana Ruggiero, Maria Sundgaard Ertner, Rasmus Kaare Frederiksen (fm), Ulf M. Becker

Fraværende: p. Ariel Baraquiel Bejo, p. Tomaz Majcen, Birthe Mandrup Christensen, Maria Giuditta Rasmussen, Ursula Ljungqvist

Formanden ledede mødet efter følgende

**Dagsorden**

1. Gennemgang af referat fra møde 17.09.19
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Tilrettelæggelse af messer i kirken.
6. Specificering af tilbud på istandsættelse af træværk i kirken.
7. Økonomi: ¾-års-status fra bogføringen og lokaleanvendelsen i præstehuset.
8. Undervisning, herunder henvendelse vedr. firmelser i kirken.
9. Kirkebøger
10. Opfølgning vedr. kaffemaskine
11. Kirkens Googlekalendere - overdragelsesproces
12. Nye mødedatoer
13. Evt.

**Ad 1)** referatet blev godkendt

**Ad 2)** dagsorden blev godkendt med tilføjelse af nyt punkt 9

**Ad 3)** Sp. berettede, at det liturgiske liv ved JHK går videre, ligeledes de pastorale tiltag. Franciskanerne beder og fejrer den hellige messe. Kommende søndag 27.10. er Verdens Missionsdag. Sp. ønskede en drøftelse af, om de meget forskellige grupper, der bruger huset, burde bidrage økonomisk med henblik på husets driftsudgifter.

**Ad 4)** Fm. berettede, at en ugandisk gruppe er begyndt at bruge kirken mm. De havde deres første messe søndag 6.10. og vil fremover fejre messe den 1. søndag i måneden kl. 16. P. Stephen er på kursus og forventes tilbage ultimo november, hvorefter der evt. også vil blive fejret messe på filippinsk i kirken. Restaurering af vindue på facaden er afsluttet. Orgelrenoveringen er derimod forsinket. 3 dage før firma Marcussen og Søn skulle til at begynde på projektet, sagde deres projektleder op med øjeblikkelig virkning. Det er uklart, hvornår de kan ansætte en ny orgelbygger og projektet således gå i gang. 2 pusleborde, doneret af medlemmer af menigheden, er sat op på de 2 toiletter. En pæn del af det ønskede inventar fra Magleås er indgået. Keld Dahlvad overtager jobbet som menighedens repræsentant ved Caritas. Fm. gjorde opmærksom på, at JHK har 125-års jubilæum i 2020.

**Ad 5)** Man drøftede kort et ønske om, at der fejres morgenmesse ved kirken. Fm. gjorde opmærksom på, at dette er et kompliceret spørgsmål, bl.a. afhænger det af bispedømmets generelle planlægning for Storkøbenhavn. Desuden er det afgørende, hvor mange der er interesserede.

**Ad 6)** Man sætter det oprindelige tilbud om istandsættelse af selve gulvene i gang. Reparation og istandsættelse af kirkebænkene er nærmest arbejde for en konservator og således meget dyrt. Det undersøges, om dette kan gøres vhja. frivilligt arbejde.

**Ad 7)** Fm. vurderer, at økonomien ser nogenlunde positiv ud, bl.a. er der på det sidste kommet en del nye sognebåndsløsere. Der udarbejdes til næste møde spørgeskema til de forskellige brugergrupper af lokalerne, så man kan få et bedre overblik, herunder også om deres evt. bidrag.

**Ad 8)** P. Tomasz henvender sig til menighedsrådet ved Sakramentskirken for at orientere om overvejelserne om fremtidige firmelser i JHK.

**Ad 9)** Den nuv. fører af kirkebøgerne ønsker at holde op. Fm. er i kontakt med en mulig afløser. Kirkebøgerne fra Sakramentskirken er ankommet på kontoret. Vedk., der skal føre disse, får teknisk assistance. Der mangler en person til føring af kontrabøger, men menighedsrådet ved Sakramentskirken opfordres til at løse dette problem.

**Ad 10)** udskudt til næste møde

**Ad 11)** Føring af kalendere deles mellem sp. og sekretær

**Ad 12)** udskudt til næste møde

**Ad 13)** Der blev forespurgt, om der kunne laves en højtaler inde i børnerummet, således at forældre, der er gået derind med deres børn, kan følge med i messen. Der indhentes tilbud fra Oticon, der står for husets højtaleranlæg. Man bestemte lørdag 14.12. kl. 9-12 som næste rengøringsdag.

Formanden hævede mødet kl. 21:10